**รายละเอียดโครงการ/กิจกรรม/มาตรการ**

**ลำดับที่ 59**

**1. ชื่อโครงการ กิจกรรมการเปิดโอกาสให้ประชาชนร่วมสังเกตการณ์**

**2. หลักการและเหตุผล/ที่มาของโครงการ** องค์กรปกครองส่วนท้องถิ่นยึดหลักการบริหารราชการแบบมีส่วนร่วมตามเจตนารมณ์ของรัฐธรรมนูญพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.2545 พระราชกฤษฏีกาว่าด้วยหลักเกณฑ์การบริหารกิจการบ้านเมืองที่ดี พ.ศ.2546 และแผนยุทธศาสตร์การพัฒนาระบบราชการไทย **(**พ.ศ.2556 –2561) จึงได้ดำเนินการส่งเสริมการมีส่วนร่วมของประชาชน โดยการเปิดโอกาสให้ประชาชนเข้าร่วมสังเกตการณ์จัดซื้อจัดจ้าง เพื่อให้ประชาชนเข้ามามีส่วนร่วมในกระบวนการขั้นตอนจัดซื้อจัดจ้างขององค์กรปกครองส่วนท้องถิ่น โดยต้องจัดให้มีข้อมูลข่าวสารการดำเนินโครงการและการใช้งบประมาณ เพื่อส่งเสริมการบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง และสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ

**3.วัตถุประสงค์** 3.1 เพื่อสนับสนุนให้ตัวแทนภาคประชาชนมีส่วนร่วมในการตรวจสอบ กำกับ ดูแลการจัดซื้อจัดจ้างของเทศบาล 3.2 เพื่อสร้างองค์ความรู้เกี่ยวข้องกับการพัสดุให้แก่ประชาชน **3.**3 เพื่อเผยแพร่ข้อมูลการดำเนินการจัดซื้อจัดจ้างทุกขั้นตอนต่อสาธารณชน ผ่านทางเว็บไซต์และเทศบาล

**4. เป้าหมาย/ผลผลิต**

- เผยแพร่ข้อมูลการดำเนินการจัดซื้อจัดจ้างทุกขั้นตอนต่อสาธารณชน

**5. พื้นที่ดำเนินการ**

- เทศบาลตำบลหนองบัวโคก

**6. วิธีดำเนินการ**

6.1 คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นผู้สังเกตการณ์ในขั้นตอนการจัดซื้อจัดจ้าง

6.2 จัดประชุมให้ความรู้ความเข้าใจแก่ประชาชนทั่วไปและผู้เข้าร่วมสังเกตการณ์เกี่ยวข้องกับพัสดุเมื่อมีการจัดซื้อจัดจ้างทุกครั้งเพื่อให้เจ้าหน้าที่และผู้เข้าร่วมสังเกตการณ์ตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง  
 6.3 ประกาศรายงานผลการดำเนินการโครงการที่สำคัญทุกขั้นตอนให้ประชาชนทราบ ผ่านทางเว็บไซด์ และที่ทำการเทศบาลตำบลหนองบัวโคก

**7. ระยะเวลาดำเนินการ**

- ปีงบประมาณ พ.ศ.2562 – 2564

- 2 -

**8. งบประมาณดำเนินการ**

- ไม่ใช้งบประมาณในการดำเนินการ

**9. ผู้รับผิดชอบ**

- งานการเงินและบัญชี กองคลังเทศบาลตำบลหนองบัวโคก

**10. ตัวชี้วัด/ผลลัพธ์**

- ประชาชนมีส่วนร่วมตรวจสอบในกระบวนการจัดซื้อจัดจ้าง และไม่เกิดปัญหาการทุจริตการจัดซื้อจัดจ้างในองค์กรปกครองส่วนท้องถิ่น